b'\n_START_ARTICLE_\nMaurice Druon\n_START_SECTION_\n\xc5\xbdivljenje\n_START_PARAGRAPH_\nDruon je bil ne\xc4\x8dak novinarja in pisatelja Josepha Kessla, s katerim je napisal pesem Pesem partizanov (Chant des Partisans). Pesem je uglasbila Anna Marly, med 2. svetovno vojno pa je bila himna francoskega odporni\xc5\xa1kega gibanja._NEWLINE_Leta 1948 je za prvi del svojega romana Velike dru\xc5\xbeine (Les grandes familles) prejel Goncourtsko nagrado._NEWLINE_8. decembra 1966 so ga izbrali za \xc4\x8dlana Francoske akademije, kjer je na sede\xc5\xbeu 30 nasledil Georgesa Duhamela._NEWLINE_\xc4\x8ceprav mu je njegovo u\xc4\x8deno pisanje prineslo \xc4\x8dlanstvo v akademiji, je najbolj znan po nizu sedmih zgodovinskih romanov, objavljenih v 1950-tih z naslovom Prekleti kralji (Les Rois Maudits). _NEWLINE_Med letoma 1973 in 1974 je bil francoski minister za kulturo v vladi Pierrea Messmerja, ter med letoma 1978 in 1981 delegat Pariza.'